User:Silvana Bratu/sandbox

Învăţătorul Augustin Şandru s-a născut la 2 august 1883, în localitatea Viştea de Jos, judeţul Braşov. Părinţii săi, Augustin şi Maria, ţărani din Viştea, l-au crescut în spiritul dreptăţii şi dragostei faţă de poporul căruia îi aparţinea prin orgine. După absolvirea Liceului de la Blaj în anul 1909, vine învăţător în satul natal. La 21 iunie 1912 se căsătoreşte cu Bratu Cornelia, născută la 1 iunie 1892, fiica lui Ioan şi a Anei, din Tilişca. Odata cu începerea Primului Război Mondial, la 19 iulie 1914, este mobilizat ca soldat al Imperiului Habsburgic şi trimis pe teatrul de operaţiuni din Galiţia unde este făcut prizonier. Din dorinţa de a lupta mai departe pe frontul din Europa de Apus pentru cauza românească de care se simţea legat prin origine, limbă şi credinţă, se înrolează în Legiunea Voluntarilor Ardeleni şi Bucovineni din Rusia. După revoluţia bolşevică şi începerea tratativelor de pace între Germania şi Rusia Sovietică singura cale de reîntoarce în noua sa patrie, România, era aceea de a pleca spre Vladivostok de unde să fie preluat de autorităţile române. Ajuns şef al Secţiei Culturale a Legiunii, Augustin Şandru a militat prin articolele scrise în ziarul pe care-l edita pentru Unire, pentru strângerea de fonduri din care să fie ajutate văduvele care şi-au pierdut soţii pe întinsele şi îngheţatele câmpii ale Siberiei, sau pentru instrucţia copiii orfani de ambii părinţi. Dragostea de ţară, de familie şi de Viştea lui dragă l-au făcut să străbată pe uscat şi pe mare peste 17.000 de km ca să le revadă. După şase ani, la 15 iulie 1920 sosea acasă si putea să-şi vadă soţia, băiatul şi ... să-şi ţină în braţe fiica, Lavinia, născută la putin timp după plecarea sa pe front. Pentru participarea la luptele contra bolşevicilor din Siberia, dar şi a faptului că nu a vrut să colaboreze cu noua putere politică instaurată în România după terminarea celui de Al Doilea Război Mondial este închis pe timp de trei ani la închisoarea din Făgăraş. A fost membru fondator al „Asociaţiunii pentru literatura română şi cultura poporului român”, a înfiinţat corul bisericesc din Viştea, iar ca învăţător a îndrumat mai multe generaţii de elevi. Se stinge din viaţă la 15 noiembrie 1974, la vârsta de 91 de ani, fiind înmormântat în cimitirul din Viştea de Jos.